Ichthyosaurus

Ichthyosaurus (Yunani: kadal iwak-ιχθυς/ichthys berarti "iwak" lan σαυρος/sauros berarti "kadal") ya iku kelompok reptil sagara gedhé sing mirib iwak lan lumba-lumba.[Maisch MW, Matzke AT. 2000. The Ichthyosauria. Stuttgarter Beiträge zur Naturkunde Serie B (Geologie und Paläontologie) 298: 1-159]www.dinosaurfact.net(dipunundhuh tanggal 28 Mèi 2011) Kéwan iki urip nalika èra Mesozoikum.[McGowan C, Motani R. 2003. Ichthyopterygia. – In: Sues, H.-D. (ed.): Handbook of Paleoherpetology, Part 8, Verlag Dr. Friedrich Pfeil, 175 pp., 101 figs., 19 plts; München] Miturut fosil sing tinemu,diprakirakakè kéwan iki sepisanan ana nalika sawatara 245 yuta taun kepengker.Maisch MW, Reisdorf AG, Schlatter R, Wetzel A. 2008. A large skull of Ichthyosaurus (Reptilia: Ichthyosauria) from the Lower Sinemurian (Lower Jurassic) of Frick (NW Switzerland). Switserlan Journal of Geosciences 101: 617-627. Kéwan iki cures kira-kira 90 yuta taun kepengker (25 yuta taun sadurungè dinosaurus cures.Böttcher R. 1990. Neue Erkenntnisse über die Fortpflanzungsbiologie der Ichthyosaurier. Stuttgarter Beiträge zur Naturkunde Serie B (Geologie und Paläontologie) 164: 1-51 Sadawanè periode Triassic, Ichthyosaurus iku evolusi saka reptil dharat sing nglakoni adhaptasi kanggo rip ing banyu.Martill D.M. 1993. Soupy Substrates: A Medium for the Exceptional Preservation of Ichthyosaurs of the Posidonia Shale (Lower Jurassic) of Germany. Kaupia-Darmstädter Beiträge zur Naturgeschichte 2: 77-97www.kidsdigdinos.com(dipunundhuh tanggal 28 Mèi 2011) Ichthyosaurus iku umum banget tinemu nalika jaman Jurassic nganti peranè diganti déning Plesiosaurus ing periode Cretaseous. Ichthyosaurus éwoning ordho sing dikenal ya iku “Ichthyosauria” utawa “Ichthyopterygia” (iwak swiwi, sebutan sing dikenalakè déning Sir Richard Owen ing taun 1840. Saiki istilah iki digunakakè kanggo njenengi klan leluhur saka Ichthyosauria).

 Dhèskripsi 
Rata-rata Ichthyosaurus gedhé nganti 2–4 m (6.6 – 13 kaki) dawanè (ana uga sing gedhènè luwih).www.enchantedlearning.com(dipunundhuh tanggal 28 Mèi 2011) Endhasè awujud iwak pesut lan moncong dawa sing dikebaki untu lancip lan landhep. Wujud awakè Ichthyosaurus kacipta pancen kanggo ing banyu, lan ana uga ing antarané sing dingertèni bisa inggek ing jeronè laut sing paling jero, kaya déné paus modern. Diprakirakakè ichthyosaurus bisa renang nganti  cepetè. Mirip kaya cetacea ing jaman saiki (paus lan lumba-lumba). Dènè Ichthyosaurus cara ambeganè ya iku njukut udara saka udara bèbas. Ichthyosaurus duwè piranti gerak sing bentukè sirip,sing manawa waè digunakakè kanggo stabilisator lan pengendhalian arah nalika renang. Anggota awakè sing guanè kanggo “penggerak” ya iku buntutè sing gedhè, bentukè énggal kaya buntut iwak hiu. Buntut iku duwè lobus gandha ,ing ngisore disokong nganggo kolom vertebratal buntut,”ditekuk” kanthi cara ventral kanggo nututi wujud lobus ventral.
Metu saka babagan sing madhakakè Ichthyosaurus karo iwak, Ichtyosaurus uga mbagi fitur perkembangan paralel karo lumba-lumba, hiu lan iwak tuna. Iki sing gawè penampilanè ichthyosaurus karo iwak-iwak mau mèh katon padha.
 Rèprodhuksi 
Ichtyosaurus iku vivipar sing artinè cara nganakè kanthi cara nglairakè. Ana ing antaranè fosil sing tinemu spésimèn diwasa sing ngandung janin. Amarga kéwan iki reptil lan pérangan evolusi saka mbah buyutè sing sejatinè kéwan ovipar, reprodhuksi cara vivipar iki durung kalakon nalika sepisanan metu. Reptilia laut sing ambegane nganggo udara kudu sring munggah marang dharatan nalika ngendhog (kéwan kaya penyu lan sawer laut). Kanthi perkembangan awakè dadi modhèl "streamline",sing ndadèkakè
kéwan iki bisa renang rikat,ngendhog ing dharatan wis ora bisa manèh kanggo Ichthyosaurus, saèngga kanggo ngetokakè anakè,kéwan kudu nganggo cara lairan.

 Panganan 
Ichthyosaurus akèhè ngonsumsi chephalopoda primitif sing karan "balemnitte". Ichthyosaurus sig pertama kali muncul duwè untu mirunggan sing dirancang kanggo ngancurakè thothok kerang-kerangan. Ana uga sing kayanè ngonsumsi iwak cilik lan spésies sing luwih gedhè, duwè untu lan rahang abot sing berarti icthyosaurus iki mangan reptil laut sing luwih cilik.

 Sajarah Penemuan 
Fosil calon génus Ichthyosaurus pertama kali digambarakè saka potongan fosil sing tinemu ing Wales ing taun 1699. Fosil balungan burinè sepisanan dipublikasikakè ping pindho ing taun 1708 minangka "Sisa-sisa Banjir Nuh". Fosil jangkepè sepisanan tinemu déning Mary Anning ing Lyme Regis,ing wewengkon sing saiki dikenal kanggo sebutan Jurassic Coast. Piyambakè terus nemu manèh telung spésies sing kepisah ing kana. Ing taun 1905, Ekspedisi Sauria sing dipandhègani déning John C. Merriam saka Universitas California nemu 25 spèsimèn ing Central Nevada. Sabagean saka fosil sing tinemu mau saiki dadi koeksi pribadhinè Museum Palaentologi [[Universitas California, sapérangan manèh diraketakè ing watu lan bisa didhelok ing Berlin-Ichtyosaur State Park ing Nye County. Ing taun 1977, fosil saka Ichthyosaurus "Shonisaurus" dadi fosil nagara kanggo Nevada. taun 1992 iktiologis Kanadha,Dr. Elizabeth Nicholls nemu fosil spèsimèn gedhé dhéwé sing dingertèni,ukuranè 23 m.

 Taksonomi 
 Superordo Ichthyopterygia
 Famili Grippidae
 Chaohusaurus
 Grippia
 Famili Utatsusauridae
 Utatsusaurus
 Ordo ICHTHYOSAURIA
 Cymbospondylus
 Famili Mixosauridae
 Mixosaurus
 Subordo Merriamosauriformes
 Guanlingsaurus
 (unranked) Merriamosauria
 Infraorder Shastasauria
 Famili Shastasauridae
 Himalayasaurus
 Shastasaurus
 Shonisaurus
 Tibetosaurus
 Infraordo Ichthyosauria (=Euichthyosauruia)
 Famili Ichthyosauridae
 Ichthyosaurus
 Famili Leptopterygiidae
 Eurhinosaurus
 Excalibosaurus
 Leptonectes
 Famili Temnodontosauridae
 Temnodontosaurus
 Famili Ophthalmosauridae
 Aegirosaurus
 Arthropterygius
 Brachypterygius
 Caypullisaurus
 Nannopterygius
 Ophthalmosaurus
 Platypterygius
 Famili Stenopterygiidae
 ?Chacaicosaurus
 Stenopterygius
 Famili Toretocnemidae
 Californosaurus
 Qianichthyosaurus
 Toretocnemus
 Famili Suevoleviathanidae
 Suevoleviathan
 Infraorder Parvipelvia
 Hudsonelpidia
 Macgowania

 Cathetan suku 

 Pranala njaba 

 USMP Berkeley's ichthyosaur introduction
 Ryosuke Motani's detailed Ichthyosaur homepage, with vivid graphics
 Eureptilia: Ichthyosauria - Palaeos
 Ichthyosauria - cladogram (Mikko's Phylogeny Archive)
 Hauff Museum, Germany - exhibiting the finds of Holzmaden

Kategori:Dinosaurus